Genesis UDP Server and Client - CodeProject 10,727,339 members (73,113 online) CodeProject::Workspaces
Last Visit: 31-Dec-99 18:00 Last Update: 12-Jul-14 11:15Refresh1 Saúde Respiratória – Soropositivo.Org
Getuienis van mense met vigs MIV-positiewe getuigskrif Getuigskrifte van mense wat met vigs Getuigskrifte van mense wat met MIV leef Persoonlike getuienisse van sero positief Stories Positiewe Positiewe stories
Por Tullius Detritus 20 / 05 / 2019 20 / 05 / 2019 7 9060
Por Tullius Detritus 06 / 04 / 2019 06 / 04 / 2019 03295
2.832.327 Bekykinskrywings van 11 / 2014
2.832.327 van besoekers sedert 2014 - Van 2000 na 2013 is verlore gegaan
Por Tullius Detritus 14 / 08 / 2019 14 / 08 / 2019 1.329 27848 Bybelskool » Konings
Die verhale van die konings van die verenigde Israel en later van die gedeelde ryk Israel en Juda word vertel vanuit hulle lojaliteit aan die God van die verbond. Dit word veral gewys deur twee goed:
hulle houding teenoor die sentrale heiligdom in Jerusalem en
hulle hantering van sinkretisme, die aanbidding van Jahwe saam met ander gode.
Die verhaal van Salomo bepaal die agenda vir hierdie perspektief. Sy mees betekenisvolle bydrae was die bou van die tempel. Hy kon die versoeking van ander gode egter nie weerstaan nie, wat tot sy val gelei het.
Hierdie agenda word geaksentueer deur die wyse waarop die daaropvolgende konings se verhale vertel word:
’n Koning se regering word in verband met ’n ander koning s’n gebring.
Die lengte van sy regering word vertel en in watter stad hy geregeer het.
Die Judese konings se moeders word genoem.
Sy godsdiensbeleid word beskryf – die noordelike konings word konsekwent beskryf as net so sondig as Jerobeam; die suidelike konings word beoordeel in terme van hulle navolging van Jahwe en hulle houding teenoor die hoogtes.
Laasgenoemde is baie keer ’n bron vir verdere inligting oor die koning
Dit word afgesluit met inligting oor sy dood en begrafnis en wie hom opgevolg het.
Die godsdiensbeleid van die koning is die enigste basis vir die beoordeling van ’n koning se regering. Dit bepaal ook watter inligting in die skryf van hulle verhale gebruik word. Dit is dus nie geskiedenisskrywing soos ’n mens sou verwag nie. Daarom word ook soveel spasie aan die profete, Elia en Elisa afgestaan, omdat hulle as God se agente optree in sy verhouding met die konings.
Anders as met die boek van Samuel, word die verhaal van Konings ook in die konteks van die groter wêreldmagte, Assirië, Babilon en Egipte vertel. Hulle is, in ’n sekere sin net soos die profete, God se instrumente in sy hantering van die koning en die volk.
Van die dood van Dawid tot die val van sy koninkryk.
1 en 2 Konings dek die tydperk van Dawid se dood in 970 vC tot die sesde eeuse ballingskap van Juda in 586 vC. Dit sluit die sogenaamde Vroeë Profete af wat ook Josua en die boek 1 en 2 Samuel insluit.
Die koninkryk van Salomo – 1 Konings 1 – 11 – Dit dek Salomo se troonbestyging, sy wysheid, sy bouwerk aan die tempel en sy paleis sowel as sy val weens afgodery.
Die skeuring van die Ryk – 1 Konings 12 – 16:20 – Dit vertel die verhaal van die skeuring van die ryk tydens die regering van Jerobeam 1, waarin ’n mens trekke van die verhaal van Aäron se goue kalf hoor.
Die verhaal van die verdeelde ryk: Noordelike ryk – 1 Konings 16:21 – 2 Konings 10
Die bediening van Elia – 1 Konings 17 – 2 Konings 1
Die bediening van Elisa – 2 Konings 2 – 10
Die verhaal van die verdeelde ryk: Die verhaal van die Suidelike ryk en ballingskap vir die Noordelike ryk – 2 Konings 11 – 17 – die profetiese aktiwiteit in die Noorde kan die ballingskap van Israel nie voorkom nie.
Juda se laaste jare tot by hulle ballingskap – 2 Konings 18 – 25 – die verhaal van twee goeie konings, Hiskia en Josia kan die ballingskap van Juda nie voorkom nie.
WEEK 1: 1 KONINGS 1-11
Salomo word koning ná Dawid se dood – hfst. 1-2
Salomo se gebed om wysheid – hfst. 3-4
Salomo bou die tempel van God en sy paleis – hfst. 5-7
Salomo wy die tempel aan God en vernuwe die verbond – hfst. 8-9
Salomo spog met sy rykdom; hy bewerk sy eie ondergang met vroue uit vreemde volke – hfst. 10-11
WEEK 2: 1 KONINGS 12-16:20
Rehabeam se optrede laat die ryk skeur – hfst. 12
Jerobeam se afgodediens word veroordeel – hfst. 13
Jerobeam se huis word veroordeel – hfst. 14
Abia, Asa en Nadab – hfst. 15:1-32
Baesa, Ela en Simri – hfst. 15:33-16:20
WEEK 3: 1 KONINGS 16:21-2 KONINGS 1
Omri, Agab, Elia en die droogte – hfst. 16:21- 18
Elia op die berg Horeb – hfst. 19
Agab en die Arameërs – hfst. 20
Nabot se wingerd – hfst. 21
Agab se einde, Josafat en Ahasia – hfst. 22 – 2 Konings 1
WEEK 4: 2 KONINGS 2-10
Elia se mantel val op Elisa – hfst. 2-3
Elisa dien gewone en vername mense – hfst. 4-5
Elisa en die Arameërs (Sirië) – hfst. 6-7
Elisa en Damaskus – hfst. 8
Elisa en Jehu – hfst. 9-10
WEEK 5: 2 KONINGS 11-17
Joas word koning oor Juda – hfst. 11-12
Joahas word koning oor Israel en die dood van Elisa – hfst. 13
Amasia word koning oor Juda en Jerobeam II oor Israel – hfst. 14
Verskeie konings van die 8ste eeu vC – hfst. 15
Agas word koning van Juda en Hosea koning oor Israel tot met die Noordelike ryk se ballingskap – hfst. 16-17
WEEK 6: 2 KONINGS 18-25
Die verhaal van koning Hiskia – hfst. 18-20
Die sonde van Manasse – hfst. 21
Josia word koning oor Juda – hfst. 22
Josia se hervormings – hfst. 23
Nebukadnesar neem Jerusalem in en voer die volk in ballingskap weg – hfst. 24-25
Ek het al baie verskillende Bybelstudie metodes in die loop van die Bybelskool voorgestel, sommige meer informatief van aard en ander meer formatief (luister-metodiek of Lectio Divina bv.) van aard.
Die idee is om beide die breë lyne van bv. die verhaal van Salomo, Elia of Elisa as die fyner detail daarvan raak te lees en die betekenis en die impak daarvan vir ons lewe te oorweeg. Dit is juis in die refleksie en nadenke oor die betekenis van die Bybel dat geestelike groei plaasvind.
Een manier is om met drie simbole te werk waaroor jy dan kan reflekteer en in die groep kan bespreek:
Jy kan self kies hoe jy wil lees met enige van die vorige metodes.
Ek gee hier ook weer vir jou die vier metodes van Adele Calhoun. Sy stel 4 metodes vir Bybelstudie voor (Spiritual Disciplines Handbook, 164), sommige meer formatief en ander meer informatief:
Kies een van hierdie metodes (of kies elke week ‘n ander een!) en gebruik dit om diep in die teks te delf na die rykdom wat God vir jou daarin opgesluit het. En deel hier wat jou tref of vraag iets wat jou pla, dat ek saam met jou daaroor kan dink, en ons ons verstaan van die teks kan verdiep vir die reis wat ons saam met God in die lewe onderneem.